Nr. L 368/40 De Europæiske Fællesskabers Tidende 28. 12. 82 RÅDETS AFGØRELSE af 13. december 1982 om samordning af medlemsstaternes og fællesskabsinstitutionernes aktiviteter med henblik på at vurdere behovene for samt udarbejde forslag til et tværinstitu- tionelt informationssystem for Fællesskabet (82/869/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 235, under henvisning til forslag fra Kommissionen, under henvisning til udtalelse fra Europa-Parla- mentet ()), under henvisning til udtalelse fra Det økonomiske og sociale Udvalg , og ud fra følgende betragtninger : Ved integration af data- og tekstbehandling samt tele- kommunikationsteknik opstår der nye former for informationsteknik, der muligvis kan bidrage til en forbedret udførelse af Fællesskabets arbejde, navnlig den hastigt voksende udveksling af information mellem Fællesskabets institutioner og medlemssta- ternes administrationer ; en ikke-samordnet indførelse af nye former for infor- mationsteknik i Fællesskabets institutioner og i medlemsstaternes administrationer rummer fare for nye hindringer for informationscirkulationen ; en klar definering af anvendelsesmulighederne og brugerbehovene i Fællesskabets institutioner og i medlemsstaternes administrationer vil kunne have positive virkninger for fastsættelsen af de tekniske ordninger vedrørende informationssystemer, som er uafhængige af udstyrets oprindelse, samt for udbyg- ningen af offentlige telekommunikationsnet og disses anvendelse til informationssystemer og deraf følgende tilskyndelse til innovation i industrien ; der bør derfor fastsættes en samrådsprocedure med henblik på at indkredse henholdsvis fællesskabsinstitu- tionernes og de pågældende nationale administratio- ners behov for så vidt angår udnyttelse af nye former for informationsteknik og med henblik på at fastlægge fælles aftaler om en informationsudvikling, som er uafhængig af udstyrets oprindelse, og som er i overens- stemmelse med internationale standarder ; () EFT nr. C 125 af 17. 5. 1982, s. 170. () EFT nr. C 343 af 31. 12. 198], s. 4. da traktaten ikke indeholder den fornødne særlige hjemmel for vedtagelsen af denne afgørelse, bør der henvises til traktatens artikel 235 — TRUFFET FØLGENDE AFGØRELSE : Artikel 1 Medlemsstaterne og Kommissionen samordner deres aktiviteter med henblik på 1. at indkredse og vurdere behovene, 2. eventuelt at udarbejde forslag til et koncept- og udviklingsprogram, 3. at fastlægge fælles aftaler for en informationsud- veksling, som er uafhængig af udstyrets oprindelse, og som er i overensstemmelse med internationale standarder, med henblik på at oprette et tværinstitutionelt inte- greret EF-informationssystem (INSIS), som vil gøre det muligt at anvende de nye elektroniske teknologier til udveksling af information mellem fællesskabsinstitu- tionernes og medlemsstaternes  administrationer. Fællesskabets øvrige institutioner og organer opfordres til at deltage i denne samordning. Den finder på Kommissionens initiativ sted i et rådgivende udvalg, sammensat af repræsentanter for medlemsstaterne og Fællesskabets institutioner og organer, hvis mandat er anført i bilaget. Artikel 2 Ved afslutningen af det i artikel 1 omhandlede arbejde aflægger Kommissionen rapport til Rådet og Europa- Parlamentet, og inden tolv måneder efter denne afgø- relses iværksættelse forelægger den sådanne forslag, som den finder hensigtsmæssige. Artikel 3 Denne afgørelse har virkning fra dagen for offentliggø- relsen i De Europæiske Fællesskabers Tidende. Udfærdiget i Bruxelles, den 13. december 1982. På Rådets vegne U., ELLEMANN-JENSEN Formand